เงินบาทแข็งค่ารับประชุมเฟด “คงดอกเบี้ย” เมื่อคืนนี้
เงินบาทเปิดตลาด "34.92 บาท/ดอลลาร์" แข็งค่าขึ้นหลังที่ประชุมเฟด "คงดอกเบี้ย" เมื่อคืนนี้
3 พ.ย. 2559

นายจิติพล พฤกษาเมธานันท์ รองผู้อำนวยการ ศูนย์วิเคราะห์เศรษฐกิจทีเอ็มบี เปิดเผยว่า ค่าเงินเปิดตลาดเช้าวันนี้ที่ระดับ 34.92 บาท แข็งค่าจากวานนี้ที่ระดับ 35.01 บาทต่อดอลาร์ หลังเฟดยัง “คง” อัตราดอกเบี้ยนโยบายไว้ที่ระดับ 0.25%-0.50% ในการประชุมเอคืนที่ผ่านมาแต่มีคณะกรรมการเฟดเหลือเพียง 2 ท่านเท่านั้นที่สนับสนุนการขึ้นดอกเบี้ยในครั้งนี้ (จากเดิมมี 3 ท่าน) ประกอบกับปัญหาการเมืองสหรัฐฯเริ่มกลับมาเป็นประเด็นที่ต้องจับตาอีกครั้งส่งผลให้ค่าเงินดอลลาร์อ่อนค่าลง
โดยวันนี้มองว่าค่าเงินบาทยังมีแนวโน้มแข็งค่าขึ้นได้อีกเล็กน้อยเนื่องจากตลาดกังวลกับปัญหาการเมืองมากขึ้นและย้ายเงินลงทุนกลับมาฝั่งเอเชีย มองกรอบวันนี้ที่ 34.85-34.95 บาทต่อดอลลาร์